POŽEŠKO- SLAVONSKA ŽUPANIJA

OSNOVNA ŠKOLA LIPIK

Školska 25, 34 551 Lipik

e-mail: osnovna.skola.lipik@oslipik.tcloud.hr

Tel./ Fax: 034/ 421-486

KLASA: 112-01/20-01/07

URBROJ: 2162-11-20-01

U Lipiku 12. listopada 2020.g.

U okviru projekta „Obrazujmo se zajedno IV“, a prema javnom pozivu „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza III“, Osnovna škola Lipik, Školska 25, 34551 Lipik, raspisuje

NATJEČAJ

za popunjavanje radnih mjesta

- pomoćnik/pomoćnica u nastavi

2 izvršitelja/ice na određeno nepuno radno vrijeme, 25 sati tjedno, do 18.06.2021. godine.

Uvjeti za zasnivanje radnog odnosa su:

* završeno najmanje četverogodišnje srednjoškolsko obrazovanje
* da protiv kandidata nije pokrenut kazneni postupak
* završena edukacija za osposobljavanje pomoćnika u nastavi za učenike s teškoćama u razvoju

Prijavi je potrebno priložiti:

* zamolbu s osobnim podatcima (u kojoj mora biti navedena adresa i broj telefona)
* životopis
* dokaz o stručnoj spremi
* domovnicu i
* potvrdu da protiv kandidata nije pokrenut kazneni postupak (ne stariju od 6 mjeseci).

Nije potrebno dostavljati originale dokumente, jer se natječajna dokumentacija ne vraća. Osobe koje budu primljene dužne su dostaviti originalnu dokumentaciju. Također, prije početka rada dužne su završiti Edukaciju za osposobljavanje pomoćnika u nastavi za učenike s teškoćama u razvoju.

Kandidat koji se poziva na pravo prednosti pri zapošljavanju u skladu s čl.101. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužan je, osim dokaza o ispunjavanju traženih uvjeta, priložiti i dokaze propisane člankom 103. st.1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web-stranici Ministarstva hrvatskih branitelja: <https://branitelji.gov.hr/zaposljavanje-843/843>.

Kandidat koji se poziva na pravo prednosti u skladu sa člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na javni natječaj dužan/a je pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Prijave s dokazima o ispunjavanju uvjeta dostavljaju se u zatvorenoj koverti s naznakom „*za natječaj – ne otvaraj*“, u roku od 8 (osam) dana od dana objave, poštom ili osobno na adresu:

Osnovna škola Lipik, Školska 25, 34551 Lipik.

Na natječaj se mogu javiti osobe oba spola.

Nepotpune i nepravovremene prijave neće se razmatrati.

Prije donošenja odluke o izboru može se organizirati prethodni razgovor s prijavljenim kandidatima o čemu će biti obavijest na web stranici škole.

 RAVNATELJICA:

 \_\_\_\_\_\_\_\_\_\_\_\_\_\_\_\_

 Klaudija Kovač, prof.